Timp de câteva ore, echipa AUR Rădăuți, în frunte cu Dan Marcu, nimeni altul decât candidatul acestui partid pentru funcția de primar al acestui oraș, a fost prezentă în locurile fierbinți din acest municipiu. Doamnele și domnișoarele, peste 500 la număr, care au fost întâlnite în piața centrală, în bazar, în piața agroalimentară, la hala de carne și cea de lactate, au primit câte o floare și urările de "o primăvară frumoasă și fericită".
Dan Marcu a mărturisit că a fost de-a dreptul surprins și emoționat de reacțiile femeilor cu care a interacționat și a discutat în ziua de 8 martie. "În dialogul cu unele vânzătoare din piață ne-au spus că nu își amintesc ca vreun politician al Rădăuțiului să fi trecut pe acolo de 8 martie în anii anteriori. Au fost foarte mirate că noi trecem pe acolo, dar pentru noi, pentru echipa AUR, nu este decât un gest de normalitate. O normalitate pe care vrem să o aducem în multe alte domenii. Nu mai vrem ca normalul să fie o chestiune rară și excepțională, vrem doar să-l readucem acolo unde îi este locul, inclusiv în politică și în administrația publică rădăuțeană. Acesta este obiectivul nostru și cu ajutorul oamenilor care sunt uitați, după cum singuri ne-au spus, de politicienii din Rădăuți, vom reuși să facem schimbarea", a transmis Dan Marcu.